title: Rozhodnutie Rady 2012/698/SZBP z  13. novembra 2012 o vybudovaní skladu pre misie civilného krízového riadenia

text:
               14.11.2012

               SK

               Úradný vestník Európskej únie

               L 314/25

         ROZHODNUTIE RADY 2012/698/SZBP
   z 13. novembra 2012
   o vybudovaní skladu pre misie civilného krízového riadenia
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 26, článok 42 ods. 4 a článok 43 ods. 2,
   keďže:

               (1)

               Rada v decembri 2004 schválila hlavný civilný cieľ (CHG) 2008, v ktorom sa uviedlo, že Únia by mala byť schopná prijať rozhodnutie o začatí misie do piatich dní od schválenia koncepcie krízového riadenia Radou a osobitné civilné spôsobilosti Európskej bezpečnostnej a obrannej politiky (EBOP) by sa mali dať nasadiť do tridsiatich dní od rozhodnutia začať misiu.

               (2)

               Po schválení CHG 2008 bol prijatím CHG 2010 v novembri 2007 a vyhlásením o posilnení spôsobilostí, ktoré Európska rada schválila v decembri 2008, zo strany Rady poskytnutý ďalší politický impulz venovať sa otázke rýchleho civilného nasadenia.

               (3)

               Na zabezpečenie spôsobilostí rýchleho nasadenia udržateľným a nákladovo efektívnym spôsobom je potrebné vybudovanie skladu pre misie civilného krízového riadenia. Realizovaná štúdia potvrdila uskutočniteľnosť skladovania ako účinného nástroja na zaisťovanie rýchleho nasadenia materiálnych prostriedkov potrebných na účely misií civilného krízového riadenia.

               (4)

               V januári 2010 bolo dočasným riešením skladovania prostriedkov potrebných na účely misií civilného krízového riadenia skladovanie prebytočného vybavenia v priestoroch policajnej misie Európskej únie v Bosne a Hercegovine. V súčasnosti sa v týchto priestoroch tiež skladuje materiál, ktorý umožňuje nasadenie 200-členného personálu do novej misie. V dôsledku dočasnej povahy tohto riešenia je však potrebné nájsť iné, dlhodobé riešenie.

               (5)

               V súlade s hierarchiou velenia misií civilného krízového riadenia musí byť veliteľ civilnej operácie schopný zabezpečiť v spolupráci s Komisiou splnenie potrieb súvisiacich s rýchlym nasadením a operačných požiadaviek misií civilného krízového riadenia.

               (6)

               Na tento účel Rada vo svojich záveroch o EBOP zo 17. novembra 2009 zdôraznila, že trvalá kapacita uskladňovať nový a existujúci strategický materiál je kľúčovým prostriedkom na zabezpečenie rýchleho nasadenia vybavenia v rámci nových i existujúcich misií, ako aj zabezpečenie riadneho finančného riadenia. Takýto sklad by sa mal vybudovať prostredníctvom postupu verejného obstarávania, ktorého výsledkom bude zmluva medzi Komisiou a prevádzkovateľom skladu. Komisia v spolupráci s Európskou službou pre vonkajšiu činnosť („ESVČ“) pripravila pre postup verejného obstarávania príslušný referenčný rámec,

         PRIJALA TOTO ROZHODNUTIE:
   Článok 1
   Ciele
   1.   V záujme zaistenia rýchleho nasadenia vybavenia v rámci existujúcich a budúcich misií civilného krízového riadenia Únia posilní svoje spôsobilosti predovšetkým usilovaním sa o zabezpečenie rýchleho a trvalého prístupu ku kľúčovým prostriedkom.
   2.   Únia na tento účel prijme vhodné opatrenia na zlepšenie nasadzovania a fungovania svojich prebiehajúcich a budúcich misií civilného krízového riadenia, a to prostredníctvom vybudovania skladu, v ktorom bude možné uskladňovať nové a použité vybavenie pre takéto misie.
   Článok 2
   Vybudovanie skladu
   1.   Na účely ustanovené v článku 1 sa vybuduje sklad. Umiestnený bude v jednom z členských štátov a prevádzkovať sa bude v súlade so zmluvou a referenčným rámcom uvedeným v odseku 2.
   2.   Komisia uzatvorí zmluvu vrátane referenčného rámca s prevádzkovateľom skladu, ktorý sa vyberie v súlade s uplatniteľnými postupmi verejného obstarávania v úzkej spolupráci s ESVČ.
   Článok 3
   Vykonávanie
   1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku („vysoký predstaviteľ“).
   2.   Podrobné dojednania týkajúce sa vykonávania tohto rozhodnutia vrátane referenčného rámca pre sklad budú predmetom dohody Komisie a veliteľa civilnej operácie. Takýmito dojednaniami nebudú dotknuté príslušné úlohy Komisie a veliteľa civilnej operácie v rámci misií civilného krízového riadenia. Veliteľ civilnej operácie bude mať prístup do skladu na účely vykonávania technického a operačného dohľadu s cieľom zabezpečiť spôsobilosť nasadzovania a riadne fungovanie misií civilného krízového riadenia. Veliteľ civilnej operácie taktiež posudzuje technickú vhodnosť použitých prostriedkov v súvislosti so skladovaním a budúcim využitím a informuje o potrebe poskytnúť a obnoviť zásoby.
   Článok 4
   Finančné ustanovenia
   1.   Finančná referenčná suma určená na vykonávanie tohto rozhodnutia po dobu platnosti zmluvy uvedenej v článku 2 ods. 2 je 4 312 234 EUR.
   2.   Výdavky uhrádzané zo sumy uvedenej v odseku 1 sa riadia v súlade s postupmi a pravidlami uplatniteľnými na všeobecný rozpočet Únie vrátane zásady riadneho finančného hospodárenia.
   Článok 5
   Podávanie správ
   1.   Vysoký predstaviteľ predloží Rade dvakrát ročne správu o vykonávaní tohto rozhodnutia.
   2.   Komisia poskytne Rade informácie o finančných aspektoch prevádzky skladu.
   Článok 6
   Preskúmanie
   Toto rozhodnutie sa preskúma do konca roka 2014. V rámci tohto preskúmania sa posúdi užitočnosť, efektívnosť a nákladová efektívnosť skladu v kontexte iných mechanizmov hospodárenia s prostriedkami určenými na účely operácií civilného krízového riadenia.
   Článok 7
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 13. novembra 2012

            Za Radu

            predseda

         V. SHIARLY


title: 2014/410/EÚ: Rozhodnutie Rady z 24. júna 2014 o začatí automatizovanej výmeny údajov o DNA s Belgickom

text:
               28.6.2014

               SK

               Úradný vestník Európskej únie

               L 190/80

         ROZHODNUTIE RADY
   z 24. júna 2014
   o začatí automatizovanej výmeny údajov o DNA s Belgickom

      (2014/410/EÚ)

   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1), a najmä na jeho článok 2 ods. 3 a článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV (2), a najmä na jeho článok 20 a kapitolu 4 prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu, právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy, sú zachované tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia.

               (2)

               Preto je článok 25 rozhodnutia 2008/615/SVV uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť, v prípade automatizovanej výmeny údajov v súlade s kapitolou 2 rozhodnutia 2008/615/SVV, založená na hodnotiacej návšteve a skúšobnej prevádzke.

               (4)

               Belgicko informovalo Generálny sekretariát Rady o vnútroštátnych súboroch s analýzou DNA, na ktoré sa vzťahujú články 2 až 6 rozhodnutia 2008/615/SVV, a o podmienkach automatizovaného vyhľadávania podľa článku 3 ods. 1 uvedeného rozhodnutia v súlade s článkom 36 ods. 2 uvedeného rozhodnutia.

               (5)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď ako bude presvedčený, že spĺňa predpoklady na výmenu údajov v príslušnej kategórii.

               (6)

               Belgicko vyplnilo dotazník o ochrane údajov a dotazník o výmene údajov o DNA.

               (7)

               Belgicko úspešne uskutočnilo skúšobnú prevádzku spolu s Holandskom.

               (8)

               V Belgicku sa uskutočnila hodnotiaca návšteva a správu o nej vypracoval holandský hodnotiaci tím, ktorý ju zaslal príslušnej pracovnej skupine Rady.

               (9)

               Celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky týkajúce sa výmeny údajov o DNA sa predložila Rade,

         PRIJALA TOTO ROZHODNUTIE:
   Článok 1
   Belgicko na účely automatizovaného vyhľadávania a porovnávania údajov o DNA vykonalo v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnené dostávať a poskytovať osobné údaje podľa článkov 3 a 4 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 24. júna 2014

            Za Radu

            predseda

         E. VENIZELOS

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: Rozhodnutie Rady z  29. marca 2010 , ktorým sa vymenúvajú grécki členovia a náhradníci Poradného výboru pre bezpečnosť a ochranu zdravia pri práci

text:
               12.5.2010

               SK

               Úradný vestník Európskej únie

               C 123/1

         ROZHODNUTIE RADY
   z 29. marca 2010,
   ktorým sa vymenúvajú grécki členovia a náhradníci Poradného výboru pre bezpečnosť a ochranu zdravia pri práci
   2010/C 123/01
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2003/C 218/01 z 22. júla 2003, ktorým sa zriaďuje Poradný výbor pre bezpečnosť a ochranu zdravia pri práci (1), a najmä na jeho článok 3,
   so zreteľom na zoznam kandidátov, ktorý Rade predložili vlády členských štátov,
   keďže:

               (1)

               Rada svojím rozhodnutím zo 16. februára 2010 (2) vymenovala členov a náhradníkov Poradného výboru pre bezpečnosť a ochranu zdravia pri práci na obdobie od 1. marca 2010 do 28. februára 2013 s výnimkou niektorých členov a náhradníkov vrátane gréckych členov a náhradníkov v kategóriách zástupcov zamestnávateľských organizácií.

               (2)

               Grécka vláda navrhla kandidátov na neobsadené miesta,

         ROZHODLA TAKTO:
   Jediný článok
   Za členov a náhradníkov Poradného výboru pre bezpečnosť a ochranu zdravia pri práci sa na obdobie, ktoré sa končí 28. februára 2013, vymenúvajú:
   I.   ZÁSTUPCOVIA ZAMESTNÁVATEĽSKÝCH ORGANIZÁCIÍ

               Člen

               Náhradníci

               Pavlos KYRIAKOGGONAS

               Natassa AVLONITOU
               Christos KAVALOPOULOS

      V Bruseli 29. marca 2010

            Za Radu

            predsedníčka

         E. ESPINOSA

      (1)  Ú. v. EÚ C 218, 13.9.2003, s. 1.

      (2)  Ú. v. EÚ L 45, 22.2.2010, s. 5.


title: 2011/539/SZBP: Rozhodnutie Politického a bezpečnostného výboru EUMM Georgia/2/2011 zo 14. septembra 2011 , ktorým sa predlžuje mandát vedúceho pozorovateľskej misie Európskej únie v Gruzínsku, EUMM Georgia

text:
               15.9.2011

               SK

               Úradný vestník Európskej únie

               L 238/32

         ROZHODNUTIE POLITICKÉHO A BEZPEČNOSTNÉHO VÝBORU EUMM GEORGIA/2/2011
   zo 14. septembra 2011,
   ktorým sa predlžuje mandát vedúceho pozorovateľskej misie Európskej únie v Gruzínsku, EUMM Georgia
   (2011/539/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2008/736/SZBP z 15. septembra 2008 o pozorovateľskej misii Európskej únie v Gruzínsku, EUMM Georgia (1), a najmä na jej článok 10 ods. 1,
   keďže:

               (1)

               Rada prijala 15. septembra 2008 jednotnú akciu 2008/736/SZBP, ktorou sa zriaďuje pozorovateľská misia Európskej únie v Gruzínsku, EUMM Georgia (ďalej len „EUMM Georgia“).

               (2)

               Politický a bezpečnostný výbor (ďalej len „PBV“) na základe návrhu vysokej predstaviteľky Únie pre zahraničné veci a bezpečnostnú politiku prijal 1. júla 2011 rozhodnutie EUMM/1/2011 (2), ktorým sa pán Andrzej TYSZKIEWICZ vymenúva za vedúceho misie EUMM Georgia do 14. septembra 2011.

               (3)

               Podľa článku 10 ods. 1 rozhodnutia Rady 2010/452/SZBP (3) je PBV v súlade s článkom 38 zmluvy poverený prijímať príslušné rozhodnutia na účely vykonávania politickej kontroly a strategického riadenia EUMM Georgia vrátane rozhodnutia o vymenovaní vedúceho misie,

         PRIJAL TOTO ROZHODNUTIE:
   Článok 1
   Mandát pána Andrzeja TYSZKIEWICZA ako vedúceho pozorovateľskej misie Európskej únie v Gruzínsku, EUMM Georgia sa týmto predlžuje do 14. septembra 2012.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 14. septembra 2011

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 248, 17.9.2008, s. 26.

      (2)  Ú. v. EÚ L 175, 2.7.2011, s. 27.

      (3)  Ú. v. EÚ L 213, 13.8.2010, s. 43.


title: 2010/673/EÚ: Rozhodnutie Európskej centrálnej banky z  2. novembra 2010 , ktorým sa mení a dopĺňa rozhodnutie ECB/2007/7 o podmienkach TARGET2-ECB (ECB/2010/19)

text:
               6.11.2010

               SK

               Úradný vestník Európskej únie

               L 290/53

         ROZHODNUTIE EURÓPSKEJ CENTRÁLNEJ BANKY
   z 2. novembra 2010,
   ktorým sa mení a dopĺňa rozhodnutie ECB/2007/7 o podmienkach TARGET2-ECB
   (ECB/2010/19)
   (2010/673/EÚ)
   VÝKONNÁ RADA EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 11.6 a články 17, 22 a 23,
   so zreteľom na usmernenie ECB/2007/2 z 26. apríla 2007 o Transeurópskom automatizovanom expresnom systéme hrubého zúčtovania platieb v reálnom čase (TARGET2) (1),
   so zreteľom na rozhodnutie ECB/2007/7 z 24. júla 2007 o podmienkach TARGET2-ECB (2),
   keďže:

               (1)

               Rada guvernérov Európskej centrálnej banky (ECB) prijala 15. septembra 2010 usmernenie ECB/2010/12, ktorým sa mení a dopĺňa usmernenie ECB/2007/2 o Transeurópskom automatizovanom expresnom systéme hrubého zúčtovania platieb v reálnom čase (TARGET2) (3), aby sa medziiným: a) zohľadnili zmeny vo verzii TARGET2 4.0, najmä aby sa účastníkom umožnil prístup k jednému alebo viacerým PM účtom prostredníctvom internetu, a b) aby sa zohľadnili technické zmeny, ktoré sú dôsledkom nadobudnutia účinnosti Zmluvy o fungovaní Európskej únie, a aby sa objasnilo niekoľko otázok.

               (2)

               Je potrebné uskutočniť zodpovedajúce zmeny a doplnenia rozhodnutia ECB/2007/7, aby sa do podmienok TARGET2-ECB implementovali niektoré prvky usmernenia ECB/2010/12,

         PRIJALA TOTO ROZHODNUTIE:
   Článok 1
   Zmena a doplnenie podmienok TARGET2-ECB
   Príloha k rozhodnutiu ECB/2007/7, ktorá obsahuje podmienky TARGET2-ECB, sa mení a dopĺňa v súlade s prílohou k tomuto rozhodnutiu.
   Článok 2
   Nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Vo Frankfurte nad Mohanom 2. novembra 2010

            prezident ECB

         Jean-Claude TRICHET

      (1)  Ú. v. EÚ L 237, 8.9.2007, s. 1.

      (2)  Ú. v. EÚ L 237, 8.9.2007, s. 71.

      (3)  Ú. v. EÚ L 261, 5.10.2010, s. 6.

      PRÍLOHA
      Podmienky TARGET2-ECB sa menia a dopĺňajú takto:

                  1.

                  Článok 1 sa mení a dopĺňa takto:

                              a)

                              Nahrádzajú sa tieto vymedzenia pojmov:

                                          „—

                                          ‚addressable BIC holder‘ means an entity which: (a) holds a Business Identifier Code (BIC); (b) is not recognised as an indirect participant; and (c) is a correspondent or customer of a direct participant or a branch of a direct or indirect participant, and is able to submit payment orders to and receive payments from a TARGET2 component system via the direct participant,“

                                          „—

                                          ‚credit institution‘ means either: (a) a credit institution within the meaning of §1(1) of the KWG that is subject to supervision by a competent authority; or (b) another credit institution within the meaning of Article 123(2) of the Treaty on the Functioning of the European Union that is subject to scrutiny of a standard comparable to supervision by a competent authority,“

                                          „—

                                          ‚public sector body‘ means an entity within the ‚public sector‘, the latter term as defined in Article 3 of Council Regulation (EC) No 3603/93 of 13 December 1993 specifying definitions for the application of the prohibitions referred to in Articles 104 and 104b(1) of the Treaty, (1).

                              b)

                                          „—

                                          ‚Bank Identifier Code (BIC)‘ means a code as defined by ISO Standard No 9362,“

                                    sa nahrádza takto:

                                          „—

                                          ‚Business Identifier Code (BIC)‘ means a code as defined by ISO Standard No 9362,“.

                              c)

                              Vo vymedzení pojmu „technical malfunction of TARGET2“ sa bodka nahrádza čiarkou.

                              d)

                              Pridáva sa toto vymedzenie pojmu:

                                          „—

                                          ‚User Detailed Functional Specifications (UDFS)‘ means the most up-to-date version of the UDFS, which is the technical documentation that details how a participant interacts with TARGET2.“

                  2.

                  Článok 28 ods. 2 sa mení a dopĺňa takto:

                              a)

                              V písmene d) sa vypúšťajú slová „and/or“ a pridávajú sa na koniec písmena e).

                              b)

                              Pridáva sa nové písmeno f), ktoré znie:

                                          „f)

                                          the ECB suspends or terminates the participant’s access to intraday credit pursuant to paragraph 12 of Annex III to Guideline ECB/2007/2.“

                  3.

                  V článku 32 ods. 2 sa pojem „Community“ nahrádza pojmom „Union“.

                  4.

                  V článku 33 sa odsek 1 nahrádza takto:
                  „1.   Participants shall be deemed to be aware of, and shall comply with, all obligations on them relating to legislation on data protection, prevention of money laundering, the financing of terrorism, proliferation-sensitive nuclear activities and the development of nuclear weapons delivery systems, in particular in terms of implementing appropriate measures concerning any payments debited or credited on their PM accounts. Participants shall also acquaint themselves with the network service provider’s data retrieval policy prior to entering into the contractual relationship with the network service provider.“

                  5.

                  V článku 34 ods. 1 sa pojem „SWIFT“ nahrádza pojmom „BIC“.

                  6.

                  V článku 38 sa odsek 2 nahrádza takto:
                  „2.   Without prejudice to the competence of the Court of Justice of the European Union, any dispute arising from a matter relating to the relationship referred to in paragraph 1 falls under the exclusive competence of the courts of Frankfurt am Main.“

                  7.

                  V dodatku I sa posledné tri riadky v tabuľke v odseku 2 pododseku 1 nahrádzajú takto:

                              „MT 900

                              Optional

                              Confirmation of Debit/Credit line change

                              MT 910

                              Optional

                              Confirmation of Credit/Credit line change

                              MT 940/950

                              Optional

                              (Customer) Statement Message“.

                  8.

                  V dodatku V sa posledný riadok v tabuľke v odseku 3 nahrádza takto:

                              „1.00 – 7.00

                              Settlement procedure of night-time ancillary system operations (only for ancillary system settlement procedure 6)“.

         (1)  OJ L 332, 31.12.1993, p. 1.“


title: 2004/907/ES: Rozhodnutie Komisie z 27. decembra 2004 o finančnom príspevku Spoločenstva na usporiadanie medzinárodného seminára o vhodnom zaobchádzaní so zvieratami v rámci dohody ES – Čile o sanitárnych a fytosanitárnych opatreniach, ktoré sa vzťahujú na obchod so zvieratami a živočíšnymi výrobkami, s rastlinami, rastlinnými výrobkami a ďalším tovarom a na vhodné zaobchádzanie so zvieratami

text:
               28.12.2004

               SK

               Úradný vestník Európskej únie

               L 381/80

      ROZHODNUTIE KOMISIE

   z 27. decembra 2004
   o finančnom príspevku Spoločenstva na usporiadanie medzinárodného seminára o vhodnom zaobchádzaní so zvieratami v rámci dohody ES – Čile o sanitárnych a fytosanitárnych opatreniach, ktoré sa vzťahujú na obchod so zvieratami a živočíšnymi výrobkami, s rastlinami, rastlinnými výrobkami a ďalším tovarom a na vhodné zaobchádzanie so zvieratami
   (2004/907/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 20,
   keďže:

               (1)

               Dohoda ES – Čile o sanitárnych a fytosanitárnych opatreniach, ktoré sa vzťahujú na obchod so zvieratami a živočíšnymi výrobkami, rastlinami, rastlinnými výrobkami a ďalším tovarom a na vhodné zaobchádzanie so zvieratami (ďalej len „dohoda“), má za cieľ, vzhľadom na dôležitosť vhodného zaobchádzania so zvieratami a jeho vzťah k veterinárnym záležitostiam, vypracovať normy pre vhodné zaobchádzanie so zvieratami a výskum týchto noriem, s ohľadom na ich vývoj v príslušných medzinárodných normalizačných organizáciách. Podľa dodatku IC dohody sa táto dohoda uplatňuje najmä na vypracovanie noriem vhodného zaobchádzania so zvieratami týkajúcich sa omráčenia a zabitia zvierat.

               (2)

               Osobitná pracovná skupina pre vhodné zaobchádzanie so zvieratami, ustanovená spoločným riadiacim výborom dohody, dospela k záveru, že v záujme lepšieho dosiahnutia svojich cieľov by bolo vhodné navzájom sa informovať o vedeckých expertízach a ustanoviť aktívne kontakty medzi vedcami obidvoch strán.

               (3)

               Ministerstvo poľnohospodárstva Čile a Delegácia Európskej komisie v Čile organizujú v novembri 2004 v Santiagu v Čile medzinárodný seminár o vhodnom zaobchádzaní so zvieratami s úmyslom pomôcť cieľom dohody dosiahnuť spoločné porozumenie medzi zúčastnenými stranami ohľadom noriem pre vhodné zaobchádzanie so zvieratami.

               (4)

               Podľa rozhodnutia 90/424/EHS má Spoločenstvo podniknúť potrebné technické a vedecké opatrenia na rozvoj veterinárnych predpisov Spoločenstva a na rozvoj veterinárneho vzdelávania alebo odbornej prípravy.

               (5)

               V súlade s povinnosťou Komisie venovať plnú pozornosť požiadavkám vhodného zaobchádzania so zvieratami pri formulovaní a implementovaní politík Spoločenstva a cieľom dohody dosiahnuť vzájomné porozumenie medzi zúčastnenými stranami, čo sa týka noriem pre vhodné zaobchádzanie so zvieratami, je vhodné, aby Spoločenstvo podporilo usporiadanie tohto seminára, výsledky ktorého pomôžu pri ďalšom vývoji veterinárnych predpisov Spoločenstva a veterinárneho vzdelávania alebo odbornej prípravy.

               (6)

               S ohľadom na ďalší vývoj veterinárneho vzdelávania alebo odbornej prípravy v oblasti vhodného zaobchádzania so zvieratami je vhodné, aby Spoločenstvo pomohlo pri oznamovaní a šírení výsledkov seminára, vrátane pokrytia výdavkov na uverejnenie odborných príspevkov seminára a ich šírenie, čo sa má uskutočniť v rámci výberového konania.

               (7)

               Je vhodné, aby vyplatenie takejto finančnej pomoci koordinovala Delegácia Európskej komisie v Čile, jeden z organizátorov seminára.

               (8)

               Finančné zdroje, ktoré Spoločenstvo potrebuje s cieľom podporiť usporiadanie tohto seminára by preto mali byť viazané a vyplatené na základe prínosného priebehu plánovaného seminára.

               (9)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         ROZHODLA TAKTO:
   Jediný článok
   Činnosť pozostávajúca z podpory usporiadania medzinárodného seminára o vhodnom zaobchádzaní so zvieratami v rámci dohody ES – Čile o sanitárnych a fytosanitárnych opatreniach, ktoré sa vzťahujú na obchod so zvieratami a živočíšnymi výrobkami, s rastlinami, rastlinnými výrobkami a ďalším tovarom a na vhodné zaobchádzanie so zvieratami, ktorá sa má financovať z rozpočtového riadku 17.4.02 rozpočtu Európskej únie na rok 2004 v sume maximálne 35 000 EUR, sa týmto schvaľuje. Najmä financovanie výdavkov na uverejnenie a šírenie odborných príspevkov zo seminára Spoločenstvom neprekročí celkovú sumu 35 000 EUR.

      V Bruseli 27. decembra 2004

            Za Komisiu

         Markos KYPRIANOU

            člen Komisie

      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené smernicou Európskeho parlamentu a Rady 2003/99/ES (Ú. v. EÚ L 325, 12.12.2003, s. 31).


title: Rozhodnutie Komisie z  18. júna 2013 o zriadení expertnej skupiny Komisie pre zmluvy o cloud computingu

text:
               20.6.2013

               SK

               Úradný vestník Európskej únie

               C 174/6

         ROZHODNUTIE KOMISIE
   z 18. júna 2013
   o zriadení expertnej skupiny Komisie pre zmluvy o cloud computingu
   2013/C 174/04
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Komisia 27. septembra 2012 prijala oznámenie Európskemu parlamentu, Rade, Európskemu sociálnemu a hospodárskemu výboru a Výboru regiónov o uvoľnení potenciálu cloud computingu v Európe (1). Komisia v oznámení zdôrazňuje svoj cieľ umožniť a uľahčiť rýchlejšie prijatie cloud computingu vo všetkých odvetviach hospodárstva, čo môže znížiť náklady súvisiace s informačnými a komunikačnými technológiami a v spojení s novými digitálnymi obchodnými postupmi môže zvýšiť produktivitu a podporiť rast a zamestnanosť.

               (2)

               Okrem iných opatrení uvedených v oznámení Komisia zamýšľa zaistiť bezpečné a spravodlivé zmluvné podmienky týkajúce sa zmlúv o cloud computingu. Tento úmysel je reakciou na obavy, ktoré zainteresované strany vyjadrili v súvislosti so zmluvami o cloud computingu. Na jednej strane poskytovatelia cloud computingových služieb uviedli, že zložitosť existujúceho právneho rámca a s ňou spojená neistota sťažujú cezhraničné pôsobenie v tejto oblasti. Na druhej strane, napriek tomu, že súčasné právne predpisy Únie chránia spotrebiteľov využívajúcich služby cloud computingu, spotrebitelia si často nie sú vedomí svojich práv a nie sú dostatočne jasne a jednoznačne informovaní poskytovateľmi týchto služieb o zmluvných podmienkach. Zástupcovia spotrebiteľov a malých a stredných podnikov okrem toho uviedli, že nejednoznačné a nevyvážené zmluvy o cloud computingu ich odrádzajú od využívania týchto služieb. Komisia sa bude zaoberať aj aspektmi ochrany osobných údajov týkajúcimi sa zmlúv o cloud computingu.

               (3)

               Obavy užívateľov súvisiace so zmluvami o cloud computingu sa týkajú okrem iného priamej a nepriamej zodpovednosti a jej prípadných obmedzení (napr. v súvislosti s narušením bezpečnosti), integrity a dôvernosti údajov alebo nepretržitého poskytovania služby, nápravy v prípade zlyhania služby (ako sú výpadky služby alebo strata údajov), jednostranných zmien zmluvy zo strany poskytovateľa po jej uzatvorení, ukončenia zmluvy a jeho účinkov vrátane otázky uchovávania údajov.

               (4)

               Úmyslom Komisie je umožniť zlepšenie zmluvných dojednaní medzi poskytovateľmi služieb cloud computingu a spotrebiteľmi a malými podnikmi. Očakávaným výsledkom je vybudovať dôveru a uľahčiť zavedenie a rozvoj služieb cloud computingu v Únii vzhľadom na ich významný hospodársky potenciál. Komisia má takisto v úmysle uľahčiť uplatňovanie smernice Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (2), a to v rozsahu relevantnom pre zmluvy o cloud computingu.

               (5)

               Komisia zamýšľa napomôcť dosiahnutie dohody medzi zainteresovanými stranami, ktorá by podporovala uplatňovanie bezpečných a spravodlivých podmienok v zmluvách o cloud computingu medzi poskytovateľmi týchto služieb a spotrebiteľmi a malými podnikmi. Pri dosahovaní tohto cieľa by Komisia mala využiť odborné poznatky a skúsenosti zainteresovaných strán v sektore cloud computingu prostredníctvom ich aktívneho zapojenia do tohto procesu. Komisia sa preto domnieva, že je na tento účel vhodné zriadiť expertnú skupinu pre zmluvy o cloud computingu medzi poskytovateľmi služieb cloud computingu a spotrebiteľmi a malými podnikmi. Úlohy tejto skupiny budú dopĺňať prácu Komisie na modelových podmienkach dohôd o úrovni poskytovaných služieb cloud computingu, týkajúcich sa zmlúv medzi poskytovateľmi cloud computingových služieb a profesionálnymi používateľmi.

               (6)

               Komisia sa už v návrhu nariadenia Európskeho parlamentu a Rady o spoločnom európskom kúpnom práve (3) zaoberala problémami súvisiacimi so zmluvným právom, ktoré majú vplyv na dôveru spotrebiteľov a podnikov na jednotnom digitálnom trhu. Súčasťou návrhu sú pravidlá o dodávaní „digitálneho obsahu“, ktoré sa vzťahujú na niektoré aspekty cloud computingu. Skupina by mala byť nápomocná aj pri práci týkajúcej sa bezpečných a spravodlivých zmluvných podmienok pre spotrebiteľov a malé podniky v tých otázkach súvisiacich s cloud computingom, ktoré nepatria do rozsahu pôsobnosti spoločného európskeho kúpneho práva.

               (7)

               Táto skupina by mala zahŕňať zainteresované skupiny, odborníkov a organizácie zastupujúce poskytovateľov služieb cloud computingu a zákazníkov (najmä spotrebiteľov a malé podniky), ako aj zástupcov právnických profesií alebo členov akademickej obce, ktorí majú odborné znalosti v oblasti zmlúv o cloud computingu a aspektov ochrany osobných údajov súvisiacich so zmluvami o cloud computingu. Súčasťou skupiny môže byť aj obmedzený počet expertov v oblasti zmluvného práva týkajúceho sa cloud computingu, ktorí konajú ad personam. To by malo prispieť k identifikácii osvedčených postupov v súvislosti so zmluvami o cloud computingu a k úsiliu o zaistenie bezpečných a spravodlivých podmienok v zmluvách o cloud computingu.

               (8)

               Mali by sa stanoviť pravidlá sprístupňovania informácií členmi skupiny expertov.

               (9)

               Osobné údaje by sa mali spracúvať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov.

               (10)

               Je vhodné stanoviť obdobie uplatňovania tohto rozhodnutia. Komisia včas zváži vhodnosť jeho predĺženia,

         ROZHODLA TAKTO:
   Článok 1
   Expertná skupina Komisie pre zmluvy o cloud computingu
   Týmto sa zriaďuje skupina expertov s názvom „expertná skupina Komisie pre zmluvy o cloud computingu“ (ďalej len „expertná skupina“).
   Článok 2
   Úlohy
   Skupina bude pomáhať Komisii pri identifikácii bezpečných a spravodlivých zmluvných podmienok služieb cloud computingu pre spotrebiteľov a malé podniky. Skupina zohľadní najlepšie súčasné trhové postupy, pokiaľ ide o zmluvné podmienky zmlúv o cloud computingu, ako aj príslušné ustanovenia smernice 95/46/ES.
   Článok 3
   Konzultácie
   Komisia môže so skupinou konzultovať o akejkoľvek otázke týkajúcej sa zmlúv o poskytovaní služieb cloud computingu spotrebiteľom a malým podnikom.
   Článok 4
   Členstvo – vymenovanie
   1.   Skupinu tvorí najviac 30 členov.
   2.   Členmi sú:

               a)

               osoby vymenované ad personam;

               b)

               osoby zastupujúce spoločný záujem – napríklad záujem poskytovateľov a zákazníkov služieb cloud computingu alebo právnikov;

               c)

               organizácie poskytovateľov služieb cloud computingu, zákazníkov alebo právnikov.

         3.   Členov vymenovaných ad personam vymenúva generálny riaditeľ Generálneho riaditeľstva pre spravodlivosť z radov odborníkov alebo členov akademickej obce, ktorí majú špecializované znalosti v oblastiach uvedených v článku 2 a článku 3 a ktorí reagovali na výzvu na predloženie žiadosti. Títo členovia konajú nezávisle a podpíšu vyhlásenie, v ktorom sa zaväzujú konať vo verejnom záujme, a vyhlásenie, že v ich prípade neexistuje konflikt záujmov.
   Jednotlivci vymenovaní s cieľom zastupovať spoločný záujem nesmú zastupovať len jednu zainteresovanú stranu. Vymenúva ich generálny riaditeľ Generálneho riaditeľstva pre spravodlivosť spomedzi zainteresovaných strán s odbornou spôsobilosťou v oblastiach uvedených v článku 2 a článku 3, ktoré reagovali na výzvu na preloženie žiadosti a zaviazali sa prispievať k práci skupiny.
   Organizácie vymenúva generálny riaditeľ Generálneho riaditeľstva pre spravodlivosť spomedzi organizácií zainteresovaných strán pôsobiacich v oblastiach uvedených v článku 2 a článku 3, ktoré reagovali na výzvu na predloženie žiadosti. Organizácie nominujú svojich zástupcov.
   4.   Členov, ktorí už nedokážu účinne prispievať k práci v skupine, ktorí sa vzdajú členstva, alebo už nespĺňajú podmienky stanovené v odseku 3 tohto článku alebo v článku 339 zmluvy, možno na zostávajúce funkčné obdobie nahradiť.
   5.   Mená členov skupiny sa uverejnia v registri expertných skupín Komisie a podobných subjektov (ďalej len „register“). Pri jednotlivcoch zastupujúcich spoločný záujem sa uvedie zastupovaný záujem zainteresovaných strán.
   6.   Osobné údaje sa zhromažďujú, spracúvajú a uverejňujú v súlade s nariadením (ES) č. 45/2001.
   7.   Členovia skupiny sú vymenovaní na celé obdobie uplatňovania tohto rozhodnutia.
   Článok 5
   Činnosť
   1.   Predsedom skupiny je zástupca Komisie.
   2.   Zástupca Komisie môže zriadiť podskupiny na účely preskúmania špecifických otázok súvisiacich so zmluvami o cloud computingu pre spotrebiteľov a malé podniky, najmä pokiaľ ide o implementáciu ustanovení smernice 95/46/ES súvisiacich so zmluvami o cloud computingu. Tieto podskupiny zanikajú hneď, ako splnia svoje mandáty.
   3.   Zástupca Komisie môže okrem toho prizvať na účasť na činnosti skupiny odborníkov, ktorí nie sú členmi skupiny a ktorí majú špecifickú odbornú spôsobilosť v prerokúvanej téme. Okrem toho zástupca Komisie môže udeliť štatút pozorovateľa jednotlivcom, organizáciám v zmysle pravidla 8 ods. 3 horizontálnych pravidiel o skupinách expertov a kandidátskym krajinám (4).
   4.   Členovia skupiny a ich zástupcovia, ako aj prizvaní odborníci a pozorovatelia, musia dodržiavať povinnosti zachovávania služobného tajomstva stanovené zmluvami a ich vykonávacími predpismi a bezpečnostné predpisy Komisie o ochrane utajovaných skutočností EÚ stanovené v prílohe k rozhodnutiu 2001/844/ES, ESUO, Euratom (5). Ak členovia tieto povinnosti nedodržia, Komisia môže prijať všetky primerané opatrenia.
   5.   Skupina a jej podskupiny zasadajú v priestoroch Komisie. Komisia zabezpečuje služby sekretariátu. Na zasadnutiach skupiny a jej podskupín sa môžu zúčastniť aj iní úradníci Komisie, ktorí majú záujem o prerokúvané otázky.
   6.   Komisia uverejňuje všetky náležité dokumenty o činnosti skupiny (ako napríklad programy zasadnutí, zápisnice a návrhy účastníkov) buď ich začlenením do registra, alebo prostredníctvom odkazu z registra na príslušnú webovú stránku.
   Výnimky z uverejňovania sú možné v prípadoch, keď by uverejnenie dokumentu mohlo narušiť ochranu verejného alebo súkromného záujmu, ako sa vymedzuje v článku 4 nariadenia Európskeho parlamentu a Rady (ES) č. 1049/2001 (6).
   Všetky výsledky alebo s nimi súvisiace práva vrátane autorského práva a iných práv duševného alebo priemyselného vlastníctva, ktoré vyplývajú z činnosti expertnej skupiny, sú vo výlučnom vlastníctve Únie, ktorá ich môže využívať, zverejňovať, prideľovať alebo prevádzať podľa vlastného uváženia bez geografického alebo iného obmedzenia, s výnimkou prípadu, ak práva priemyselného alebo duševného vlastníctva existovali už pred začatím činnosti expertnej skupiny („už existujúce práva“) a boli Komisii pred začatím akejkoľvek činnosti skupiny písomné oznámené.
   Článok 6
   Výdavky súvisiace so zasadnutiami
   1.   Účastníci podieľajúci sa na činnostiach skupiny nie sú za poskytované služby odmeňovaní.
   2.   V súlade s pravidlami Komisie o náhradách pre externých odborníkov Komisia uhrádza účastníkom cestovné náklady a prípadne náklady na stravu a ubytovanie, ktoré vznikli v súvislosti s činnosťou skupiny.
   3.   Výdavky na zasadnutia sa uhrádzajú v rámci ročného rozpočtu, ktorý skupine pridelili príslušné útvary Komisie.
   Článok 7
   Uplatňovanie
   1.   Toto rozhodnutie sa uplatňuje do 1. júla 2016. Do tohto dňa môže Komisia rozhodnúť o prípadnom predĺžení jeho platnosti.

      V Bruseli 18. júna 2013

            Za Komisiu

         Viviane REDING

            podpredsedníčka

      (1)  COM(2012) 529 final.

      (2)  Ú. v. ES L 281, 23.11.1995, s. 31.

      (3)  KOM(2011) 635 v konečnom znení.

      (4)  http://ec.europa.eu/transparency/regexpert/PDF/SEC_2010_EN.pdf

      (5)  Ú. v. ES L 317, 3.12.2001, s. 1.

      (6)  Ú. v. ES L 145, 31.5.2001, s. 43.


title: Rozhodnutie predsedníctva Európskeho parlamentu z 29. marca 2004 — Upravujúce pravidlá uplatňovania nariadenia Európskeho parlamentu a Rady (ES) č. 2004/2003 o predpisoch, ktoré upravujú politické strany na európskej úrovni a o pravidlách ich financovania

text:
               12.6.2004

               SK

               Úradný vestník Európskej únie

               C 155/1

         ROZHODNUTIE PREDSEDNÍCTVA EURÓPSKEHO PARLAMENTU
   z 29. marca 2004
   Upravujúce pravidlá uplatňovania nariadenia Európskeho parlamentu a Rady (ES) č. 2004/2003 o predpisoch, ktoré upravujú politické strany na európskej úrovni a o pravidlách ich financovania
   (2004/C 155/01)
   PREDSEDNÍCTVO,
   so zreteľom na Zmluvu o založení Európskeho spoločenstva, najmä článok 191,
   so zreteľom na nariadenie Európskeho parlamentu a Rady (ES) č. 2004/2003 zo 4. novembra 2003 o predpisoch, ktoré upravujú politické strany na európskej úrovni a o pravidlách ich financovania (1),
   so zreteľom na nariadenie Rady (ES, Euratom) č. 1605/2002 Rady z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2) (ďalej „rozpočtové nariadenie“), nariadenie Komisie (ES, Euratom) č. 2342/2002 z 23. decembra 2002, ktorým sa stanovujú podrobné pravidlá pre vykonanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3) (ďalej „nariadenie o vykonávacích pravidlách“), ako i nariadenie Komisie (ES) č. 2909/2000 z 29. decembra 2000 o účtovnej správe dlhodobého nefinančného majetku Európskych spoločenstiev (4),
   so zreteľom na čl. 22 ods. 10 Rokovacieho poriadku Európskeho parlamentu,
   keďže:

               (1)

               Je potrebné stanoviť podmienky udeľovania a hospodárenia s príspevkami určenými na financovanie politických strán na európskej úrovni.

               (2)

               Finančné príspevky pre politické strany na európskej úrovni sa považujú za príspevok v zmysle čl. 108 a nasl. rozpočtového nariadenia,

         ROZHODLO TAKTO:
   Článok 1
   Predmet
   Tieto predpisy stanovujú pravidlá uplatňovania nariadenia Európskeho parlamentu a Rady (ES) č. 2004/2003 zo 4. novembra 2003 o predpisoch, ktoré upravujú politické strany na európskej úrovni a o pravidlách ich financovania.
   Článok 2
   Výzva na predkladanie návrhov
   Európsky parlament každoročne, pred skončením prvého kalendárneho polroka zverejní výzvu na predkladanie návrhov na udelenie príspevkov na financovanie politických strán na európskej úrovni. Vo výzve sa uvedú kritériá výberu, pravidlá financovania spoločenstva a predpokladaný časový rozvrh výberového konania.
   Ćlánok 3
   Žiadosť o financovanie
   1.   Na účely uplatňovania čl. 4 nariadenia (ES) č. 2004/2003, každá politická strana na európskej úrovni, ktorá si želá získať príspevok zo všeobecného rozpočtu Európskej únie, predloží písomnú žiadosť predsedovi Európskeho parlamentu pred 15. novembrom roka, ktorý predchádza rozpočtovému roku, na ktoré sa príspevok žiada. Podmienky stanovené v čl. 3 nariadenia (ES) č. 2004/2003 musia byť splnené v deň predloženia žiadosti.
   2.   Formulár žiadosti o príspevok tvorí prílohu týchto predpisov (pozri prílohu 1). Tiež je zverejnený na internetovej stránke Európskeho parlamentu.
   3.   Oznámenia v zmysle čl. 4 ods. 3 nariadenia (ES) č. 2004/2003 sa zasielajú predsedovi Európskeho parlamentu.
   Článok 4
   Rozhodnutie o žiadosti o financovanie
   1.   Na návrh generálneho tajomníka predsedníctvo preskúma prípustnosť žiadostí o financovanie na základe kritérií stanovených v čl. 3 a 4 nariadenia (ES) č. 2004/2003. Predsedníctvo, a v rámci prípravy rozhodnutia predsedníctva aj generálny tajomník, môžu vyzvať žiadateľa, aby v stanovenej lehote predložil doplňujúce dokumenty alebo poskytol informácie k dokumentom priloženým k žiadosti.
   2.   Pred 15. novembrom roka, ktorý predchádza rozpočtovému roku, na ktorý sa príspevok poskytuje, vydáva predsedníctvo zoznam príjemcov príspevkov a vyčlenené sumy. Ak sa žiadosti o financovanie nevyhovie, uvedie predsedníctvo vo svojom rozhodnutí dôvody zamietnutia žiadosti, najmä z hľadiska kritérií stanovených čl. 3 a 4 nariadenia (ES) č. 2004/2003.
   Predsedníctvo prijíma rozhodnutie na základe preskúmania uvedeného v odseku 1. V rozhodnutí sa zohľadnia všetky zmeny, ku ktorým došlo od predloženia žiadosti, a ktoré boli oznámené v súlade s čl. 4 ods. 3 nariadenia (ES) č. 2004/2003, ako aj zmeny, ktoré sú všeobecne známe.
   3.   Predseda písomne informuje žiadateľov o opatreniach prijatých v súvislosti s ich žiadosťami. Ak sa žiadosti o financovanie vyhovelo, k oznámeniu sa priloží návrh dohody o poskytnutí príspevku, ktorú má príjemca podpísať. Ak sa žiadosti o financovanie nevyhovelo, v rozhodnutí sa uvedú dôvody predsedníctva na jej zamietnutie. Predsedníctvo informuje žiadateľov, ktorých žiadostiam o financovanie nevyhovelo, do pätnástich kalendárnych dní po tom, ako oboslalo žiadateľov, ktorých žiadostiam o poskytnutie príspevku vyhovelo.
   Článok 5
   Dohoda o poskytnutí príspevku
   Príspevok poskytnutý politickej strane na európskej úrovni je predmetom písomnej dohody medzi Európskym parlamentom, zastúpeným predsedom alebo jeho zástupcom, a príjemcom príspevku. Text dohody o poskytnutí príspevku je uvedený v prílohe týchto predpisov (pozri prílohu 2). Dohoda musí byť riadne vyplnená a podpísaná obidvomi stranami do tridsiatich dní od rozhodnutia predsedníctva v zmysle článku 4. Po jej podpísaní dohodu nemožno meniť.
   Článok 6
   Spôsob vyplatenia príspevku
   1.   Politickým stranám na európskej úrovni sa príspevok vyplatí formou preddavku v dvoch splátkach:

               a)

               prvá splátka vo výške najviac 50 % z najvyššej sumy príspevku podľa čl. I.3 ods. I.3.2 dohody o poskytnutí príspevku do pätnástich dní od jej podpisu,

               b)

               druhá splátka vo výške vypočítanej tak, aby celková suma preddavku nepresiahla 80 % z najvyššej sumy príspevku podľa čl. I.3 ods. I.3.2 dohody o poskytnutí príspevku na žiadosť príjemcu príspevku.

         2.   Zostatok príspevku sa príjemcovi vyplatí po uplynutí obdobia, na ktoré sa príspevok poskytuje, na základe skutočne vynaložených výdavkov príjemcu príspevku na plnenie programu činnosti. Ak celková suma vyplatených splátok presiahne celkovú výšku schváleného príspevku, Európsky parlament vyzve príjemcu, aby vzniknutý, neoprávnený, preplatok vrátil.
   3.   Najneskôr do šiestich mesiacov po ukončení rozpočtového roka predloží príjemca príspevku, na účel vyčíslenia a vyplatenia zostatku príspevku, tieto doklady:

               —

               záverečnú správu o plnení programu činnosti,

               —

               záverečnú finančnú správu o skutočne vynaložených oprávnených výdavkoch v súlade so štruktúrou predbežného rozpočtu,

               —

               celkový prehľad príjmov a výdavkov podľa účtovníctva vedeného príjemcom za obdobie, na ktoré bol príspevok poskytnutý v dohode o poskytnutí príspevku,

               —

               správu o externom audite účtovníctva príjemcu vykonaného nezávislou organizáciou alebo odborníkom oprávneným na kontrolu účtovníctva v súlade s platným vnútroštátnym právom.

         4.   Externý audit má za cieľ potvrdiť, že finančné doklady, ktoré príjemca predložil Parlamentu, zodpovedajú finančným ustanoveniam dohody o poskytnutí príspevku, že vykázané výdavky boli skutočne vynaložené, že prehľad príjmov je konečný, a že boli dodržané podmienky vyplývajúce z čl. 6, 7, 8 a čl. 10 ods. 2 nariadenia (ES) 2004/2003.
   5.   Do dvoch mesiacov od doručenia dokladov podľa odseku 3 predsedníctvo na návrh generálneho tajomníka schváli záverečnú správu o plnení programu činnosti a záverečnú finančnú správu.
   Za účelom schválenia záverečnej správy o plnení programu činnosti a záverečnej finančnej správy môže predsedníctvo vyzvať príjemcu, aby predložil doplňujúce dokumenty alebo poskytol ďalšie informácie. Príjemca je povinný tak urobiť do pätnástich dní od vyzvania.
   Predsedníctvo môže po vypočutí zástupcov dotknutej politickej strany záverečnú správu o plnení programu činnosti a záverečnú finančnú správu zamietnuť a požiadať o predloženie novej správy o plnení programu činnosti a novej finančnej správy. Príjemca je povinný tak urobiť do pätnástich dní od vyzvania.
   Ak sa Parlament k záverečnej správe o plnení programu činnosti a záverečnej finančnej správe písomne nevyjadrí v uvedenej dvojmesačnej lehote, považujú sa tieto za schválené.
   6.   Príjemca príspevku je povinný Parlamentu oznámiť výšku úrokov alebo podobných výhod, ktoré získal na základe preddavku mu vyplateného Parlamentom. Takéto oznámenie je povinný doručiť spolu so žiadosťou o vyplatenie zostatku príspevku. Tieto úroky a výhody môžu byť predmetom výzvy o vrátenie preplatku vydanej generálnym tajomníkom alebo jeho zástupcom.
   Článok 7
   Určenie celkovej výšky príspevku
   1.   Bez ohľadu na informácie získané neskôr na základe kontrol a auditov, predsedníctvo po vypočutí zástupcov dotknutej politickej strany určí celkovú výšku príspevku na základe už schválených dokladov podľa čl. 6 ods. 3.
   2.   Celková suma vyplatená príjemcovi príspevku Parlamentom nesmie v žiadnom prípade presiahnuť:

               —

               celkovú výšku príspevku podľa čl. I.3 ods. I.3.2 dohody o poskytnutí príspevku,

               —

               75 % skutočne vynaložených oprávnených výdavkov.

         3.   Celková výška príspevku je limitovaná rozdielom medzi príjmami a oprávnenými výdavkami rozpočtu príjemcu príspevku pri plnení programu činnosti a v žiadnom prípade nemá byť v zmysle znenia čl. 165 nariadenia o vykonávacích pravidlách zdrojom zisku príjemcu. Každý preplatok je dôvodom pre náležité skrátenie celkovej výšky príspevku.
   4.   Na základe takto určenej celkovej výšky príspevku a celkovej sumy splátok vyplatených v súlade s dohodou o poskytnutí príspevku predsedníctvo určí výšku dlžného zostatku, ktorá sa má príjemcovi vyplatiť. Ak celková suma vyplatených splátok presiahne celkovú výšku schváleného príspevku, generálny tajomník alebo jeho zástupca vyzve príjemcu, aby vzniknutý preplatok vrátil.
   Článok 8
   Zastavenie platieb a skrátenie príspevku
   Na návrh generálneho tajomníka predsedníctvo zastaví platby a skráti schválenú výšku príspevku a ak to uzná za vhodné, tiež vypovie dohodu o poskytnutí príspevku, a požiada o vrátenie príslušných čiastok, ak:

               a)

               bol príspevok použitý na úhradu výdavkov nepovolených nariadením (ES) č. 2004/2003,

               b)

               príjemca nesplnil oznamovaciu povinnosť v zmysle čl. 4 ods. 3 nariadenia (ES) č. 2004/2003,

               c)

               neboli splnené kritériá a dodržané podmienky stanovené čl. 3 a čl. 6 nariadenia (ES) č. 2004/2003,

               d)

               nastane jedna z okolností uvedených v čl. 93 a čl. 94 rozpočtového nariadenia.

         Pred prijatím rozhodnutia predsedníctvo umožní príjemcovi príspevku, aby sa ku vzniknutej nezrovnalosti vyjadril.
   Článok 9
   Vrátenie preplatkov
   1.   Ak boli príjemcovi príspevku vyplatené čiastky, na ktoré nemá nárok, alebo ak je možné po ňom žiadať vrátenie preplatku na základe ustanovení dohody o poskytnutí príspevku, príjemca je povinný vrátiť preplatky v lehote a v súlade s podmienkami stanovenými Parlamentom.
   2.   Ak príjemca príspevku nevráti preplatok v Parlamentom stanovenej lehote, Parlament zvýši úhrnnú sumu preplatkov o úroky z omeškania podľa sadzby uvedenej v čl. II.14 ods. II.14.3 dohody o poskytnutí príspevku. Úroky z omeškania sa počítajú za obdobie od prvého dňa nasledujúcom po dni, v ktorom uplynula lehota na vrátenie preplatku, do dňa, v ktorom sa Parlamentu doručí dlžný preplatok, vrátane tohto dňa.
   Článok 10
   Kontrola a audit
   1.   Generálny tajomník zodpovedá za vykonávanie pravidelných inšpekcií podľa čl. 5 ods. 1 nariadenia (ES) č. 2004/2003.
   2.   Aby Parlament mohol riadne preveriť plnenie programu činnosti a ustanovení dohody o poskytnutí príspevku, je príjemca povinný poskytnúť všetky podrobné informácie vyžiadané Parlamentom alebo každou externou organizáciou poverenou Parlamentom.
   3.   Pre potreby Parlamentu je príjemca po dobu piatich rokov odo dňa vyplatenia zostatku podľa čl. I.4 dohody o poskytnutí príspevku povinný uchovávať originály všetkých, najmä účtovných, bankových a daňových dokladov, alebo vo výnimočných a odôvodnených prípadoch ich overené kópie, ktoré sa na dohodu o poskytnutí príspevku vzťahujú.
   4.   Príjemca príspevku je povinný umožniť Parlamentu uskutočniť audit o využití prostriedkov z príspevku vykonaný buď priamo zástupcami Parlamentu alebo prostredníctvom inej externej organizácie, ktorú Parlament na tento účel poveril. Takéto audity sa môžu uskutočňovať po celú dobu účinnosti dohody o poskytnutí príspevku až do zaplatenia zostatku, a tiež po dobu piatich rokov odo dňa, v ktorom bol zostatok vyplatený. V prípade potreby môžu výsledky auditu viesť k prijatiu rozhodnutia predsedníctva o výzve na vrátenie preplatkov.
   5.   Každá dohoda o poskytnutí príspevku výslovne udeľuje Európskemu parlamentu a Dvoru audítorov právo vykonať audit u politických strán na európskej úrovni, ktoré sú príjemcami príspevkov zo všeobecného rozpočtu Európskej únie, na základe záznamov uskutočnených na mieste.
   6.   Podľa nariadenia Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (5) môže tento úrad rovnako vykonávať kontroly a inšpekcie na mieste v súlade s postupmi podľa platného práva spoločenstva na ochranu finančných záujmov Európskych spoločenstiev proti podvodom a ostatným protiprávnym konaniam. V prípade potreby môžu výsledky vyšetrovania OLAFu viesť k prijatiu rozhodnutia predsedníctva o výzve na vrátenie preplatkov.
   Článok 11
   Technická pomoc
   1.   V súlade s rozhodnutím predsedníctva zo 14. marca 2000 o využívaní priestorov Európskeho parlamentu externými užívateľmi, v znení rozhodnutia z 2. júna 2003, môže predsedníctvo na návrh generálneho tajomníka poskytnúť politickým stranám na európskej úrovni technickú pomoc a každý iný druh technickej podpory schválenej neskoršími predpismi. Predsedníctvo môže delegovať niektoré druhy rozhodnutí o poskytnutí technickej pomoci na generálneho tajomníka.
   2.   Každý rok do troch mesiacov po ukončení rozpočtového roka predkladá generálny tajomník predsedníctvu správu, ktorá podrobne popisuje technickú pomoc poskytnutú každej politickej strane na európskej úrovni Európskym parlamentom. Správa sa zverejní na internetovej stránke Parlamentu.
   Článok 12
   Zverejnenie
   Informácie o všetkých príspevkoch schválených Parlamentom politickým stranám na európskej úrovni počas daného rozpočtového roka sa zverejnia na internetovej stránke Európskeho parlamentu po dobu prvých šiestich mesiacov nasledujúcich po ukončení rozpočtového roka. Tieto informácie uvádzajú:

               —

               meno a adresu príjemcu príspevku,

               —

               účel, na ktorý bol príspevok schválený,

               —

               celkovú výšku príspevku a pomer, ktorým sa financovanie prostredníctvom príspevku podieľa na celkovom rozpočte príjemcu príspevku.

         Článok 13
   Právo na podanie opravného prostriedku
   Proti rozhodnutiam, ktoré boli prijaté podľa týchto predpisov, možno podať opravný prostriedok na Súdnom dvore Európskych spoločenstiev a Súde prvého stupňa Európskych spoločenstiev v súlade s podmienkami stanovenými v dohode o poskytnutí príspevku.
   Článok 14
   Prechodné pravidlá plnenia rozpočtu na rok 2004
   1.   Dátum uvedený v čl. 3 ods. 1 týchto predpisov sa nahrádza dátumom 23. júla 2004 a dátum uvedený v čl. 4 ods. 2 dátumom 16. septembra 2004.
   2.   Odchýlením sa od čl. 6 ods. 1 týchto predpisov sa vyplatí iba jediná splátka vo výške 80 % z najvyššej sumy príspevku podľa čl. I.3 ods. I.3.2 dohody o poskytnutí príspevku do pätnástich dní od jej podpisu.
   Článok 15
   Kontrola predpisov
   Generálny tajomník Európskeho parlamentu predloží predsedníctvu do 30. septembra 2005 správu o uplatňovaní týchto predpisov. V prípade potreby sa v správe uvedú návrhy na ich zmeny a tiež návrhy na zmeny systému financovania politických strán na európskej úrovni podľa nariadenia (ES) č. 2004/2003.
   Článok 16
   Účinnosť
   Tieto predpisy nadobúdajú účinnosť prvým dňom nasledujúcim po ich uverejnení v Úradnom vestníku Európskej únie.

      (1)  Ú. v. ES L 297, 15.11.2003, s. 1.

      (2)  Ú. v. ES L 248, 16.9.2002, s. 1.

      (3)  Ú. v. ES L 357, 31.12.2002, s. 1.

      (4)  Ú. v. ES L 336, 30.12.2000, s. 75.

      (5)  Ú. v. ES L 136, 31.5.1999, s. 1.
   PRÍLOHA 1

   PRÍLOHA 2


title: Rozhodnutie Rady (SZBP) 2016/475 z 31. marca 2016, ktorým sa mení rozhodnutie 2013/183/SZBP o reštriktívnych opatreniach voči Kórejskej ľudovodemokratickej republike

text:
               1.4.2016

               SK

               Úradný vestník Európskej únie

               L 85/34

         ROZHODNUTIE RADY (SZBP) 2016/475
   z 31. marca 2016,
   ktorým sa mení rozhodnutie 2013/183/SZBP o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2013/183/SZBP z 22. apríla 2013 o reštriktívnych opatreniach voči Kórejskej ľudovodemokratickej republike a o zrušení rozhodnutia 2010/800/SZBP (1), a najmä na jeho článok 19 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 22. apríla 2013 prijala rozhodnutie 2013/183/SZBP o reštriktívnych opatreniach voči Kórejskej ľudovodemokratickej republike (KĽDR).

               (2)

               Do prílohy II k rozhodnutiu 2013/183/SZBP by sa mal vložiť záznam o spoločnosti Korea National Insurance Corporation (KNIC).

               (3)

               Mali by sa doplniť obmedzené výnimky týkajúce sa spoločnosti KNIC, a to výlučne pre platby pre spoločnosť KNIC zo strany osôb alebo subjektov z EÚ za poskytovanie poisťovacích služieb na ich činnosti v KĽDR. Osobám alebo subjektom z EÚ by sa tiež malo umožniť prijímať platby od spoločnosti KNIC na plnenie jej záväzkov vyplývajúcich z takýchto služieb alebo v súvislosti so škodami spôsobenými na území EÚ. Malo by sa tiež doplniť ustanovenie, ktoré spoločnosti KNIC umožní uskutočniť platby na základe zmlúv, ak jej táto povinnosť vznikla pred jej označením.

               (4)

               Mali by sa zmeniť záznamy týkajúce sa šiestich osôb uvedených v prílohe II.

               (5)

               Mal by sa vypustiť záznam týkajúci sa jedného subjektu v prílohe II.

               (6)

               Rozhodnutie 2013/183/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie Rady 2013/183/SZBP sa týmto mení takto:

               1.

               V článku 15 sa dopĺňa tento odsek:
               „6.   Vo vzťahu k spoločnosti Korea National Insurance Corporation (KNIC):

                           a)

                           Príslušné členské štáty môžu povoliť prijatie platieb od spoločnosti KNIC osobami alebo subjektmi z EÚ za podmienky, že:

                                       i)

                                       platba je splatná:

                                                   —

                                                   v súlade s ustanoveniami zmluvy o poisťovacích službách, ktoré poskytuje spoločnosť KNIC a ktoré sú potrebné na činnosť osoby alebo subjektu z EÚ v KĽDR, alebo

                                                   —

                                                   v súlade s ustanoveniami zmluvy o poisťovacích službách, ktoré poskytuje spoločnosť KNIC v súvislosti so škodou, ktorú na území EÚ spôsobila akákoľvek zmluvná strana takejto zmluvy;

                                       ii)

                                       platbu priamo ani nepriamo nedostane osoba ani subjekt uvedený v odseku 1 a

                                       iii)

                                       platba priamo ani nepriamo nesúvisí s činnosťami, ktoré sa zakazujú týmto rozhodnutím.

                           b)

                           Príslušné členské štáty môžu osobám a subjektom z EÚ povoliť uskutočnenie platieb pre spoločnosť KNIC výlučne na účely získania poisťovacích služieb potrebných pre činnosť takýchto osôb alebo subjektov v KĽDR za podmienky, že tieto činnosti nie sú podľa tohto rozhodnutia zakázané.

                           c)

                           Pre platby spoločnosti KNIC alebo v jej prospech, ktoré sú potrebné na úradné potreby diplomatickej alebo konzulárnej misie členského štátu v KĽDR sa nevyžaduje žiadne takéto povolenie.

                           d)

                           Odsek 1 nebráni spoločnosti KNIC, aby uskutočnila platbu splatnú podľa zmluvy uzavretej pred svojím označením, za podmienky, že príslušný členský štát zistil, že:

                                       i)

                                       zmluva nesúvisí so žiadnymi zakázanými položkami, materiálom, zariadeniami, tovarom, technológiami, pomocou, odbornou prípravou, finančnou pomocou, investíciami, sprostredkovateľskými službami ani službami uvedenými v tomto rozhodnutí;

                                       ii)

                                       platbu priamo ani nepriamo nedostane osoba ani subjekt uvedený v odseku 1.

                     Členský štát informuje ostatné členské štáty a Komisiu o každom povolení, ktoré udelí podľa tohto odseku.“

               2.

               Príloha II k rozhodnutiu 2013/183/SZBP sa mení tak, ako sa uvádza v prílohe k tomuto rozhodnutiu.

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 31. marca 2016

            Za Radu

            predseda

         A.G. KOENDERS

      (1)  Ú. v. EÚ L 111, 23.4.2013, s. 52.

      PRÍLOHA

                  II.

                  Osoby a subjekty poskytujúce finančné služby, ktoré by mohli prispieť k jadrovému programu, programu balistických striel alebo k programu iných zbraní hromadného ničenia v KĽDR.

                              1.

                              Záznamy o týchto šiestich osobách uvedené v prílohe II k rozhodnutiu Rady 2013/183/SZBP sa nahrádzajú týmito záznamami:
                              „A.   Osoby

                                          Meno (a prípadné pseudonymy)

                                          Identifikačné údaje

                                          Dôvody

                                          4.

                                          KIM Il-Su

                                          Dátum narodenia: 2.9.1965
                                          Miesto narodenia: Pchjongjang, KĽDR

                                          Vedúci oddelenia zaisťovania v ústredí spoločnosti Korea National Insurance Corporation (KNIC) v Pchjongjangu a bývalý hlavný oprávnený splnomocnený zástupca spoločnosti KNIC v Hamburgu, konajúci v mene KNIC alebo pod jej vedením.

                                          5.

                                          KANG Song-Sam

                                          Dátum narodenia: 5.7.1972
                                          Miesto narodenia: Pchjongjang, KĽDR

                                          Bývalý splnomocnený zástupca spoločnosti Korea National Insurance Corporation (KNIC) v Hamburgu, naďalej koná pre KNIC, v jej mene alebo pod jej vedením.

                                          6

                                          CHOE Chun-Sik

                                          Dátum narodenia: 23.12.1963
                                          Miesto narodenia: Pchjongjang, KĽDR
                                          Číslo pasu: 745132109
                                          Platný do 12.2.2020

                                          Vedúci oddelenia zaisťovania v ústredí spoločnosti Korea National Insurance Corporation (KNIC) v Pchjongjangu, konajúci v mene KNIC alebo pod jej vedením.

                                          7.

                                          SIN Kyu-Nam

                                          Dátum narodenia: 12.9.1972
                                          Miesto narodenia: Pchjongjang, KĽDR
                                          Číslo pasu: PO472132950

                                          Vedúci oddelenia zaisťovania v ústredí spoločnosti Korea National Insurance Corporation (KNIC) v Pchjongjangu a bývalý splnomocnený zástupca spoločnosti KNIC v Hamburgu, konajúci v mene KNIC alebo pod jej vedením.

                                          8.

                                          PAK Chun-San

                                          Dátum narodenia: 18.12.1953
                                          Miesto narodenia: Pchjongjang, KĽDR
                                          Číslo pasu: PS472220097

                                          Riaditeľ odboru zaisťovania v ústredí spoločnosti Korea National Insurance Corporation (KNIC) v Pchjongjangu minimálne do decembra 2015 a bývalý hlavný oprávnený splnomocnený zástupca spoločnosti KNIC v Hamburgu, naďalej koná pre KNIC, v jej mene alebo pod jej vedením.

                                          9.

                                          SO Tong Myong

                                          Dátum narodenia: 10.9.1956

                                          Prezident spoločnosti Korea National Insurance Corporation (KNIC), konajúci v mene KNIC alebo pod jej vedením.“

                              2.

                              Tento subjekt sa vypúšťa zo zoznamu uvedeného v prílohe II k rozhodnutiu 2013/183/SZBP:

                                          „5.

                                          Korea National Insurance Company (KNIC) GmbH (alias Korea Foreign Insurance Company)“.

                              3.

                              Tento subjekt sa zaraďuje na zoznam subjektov, na ktoré sa vzťahujú reštriktívne opatrenia, uvedených v prílohe II k rozhodnutiu 2013/183/SZBP:
                              „B.   Subjekty

                                          Meno
                                          (a prípadné pseudonymy)

                                          Identifikačné údaje

                                          Dôvody

                                          6.

                                          Korea National Insurance Corporation (KNIC) a jej pobočky (alias Korea Foreign Insurance Company)

                                          Haebangsan-dong, Central District, Pyongyang, KĽDR
                                          Rahlstedter Strasse 83 a, 22149 Hamburg

                                                      Korea National Insurance Corporation of Alloway, Kidbrooke Park Road, Blackheath,

                                                      Londýn SE30LW

                                          Korea National Insurance Corporation (KNIC) je štátom vlastnenou a kontrolovanou spoločnosťou a vytvára značné devízové príjmy, ktoré by mohli prispievať k jadrovému programu, programu balistických striel alebo programu iných zbraní hromadného ničenia v KĽDR.
                                          Okrem toho je ústredie KNIC v Pchjongjangu prepojené s Kanceláriou 39 Kórejskej strany pracujúcich, ktorá je označeným subjektom.“


title: Rozhodnutie Rady z 20. marca 2000, ktorým sa mení a dopĺňa rozhodnutie 97/787/ES, ktorým sa stanovuje mimoriadna finančná pomoc Arménsku a Gruzínsku na účely jej rozšírenia na Tadžikistan

text:
Dôležité právne oznámenie

|

32000D0244

Úradný vestník L 077 , 28/03/2000 S. 0011 - 0012

		Rozhodnutie Radyz 20. marca 2000,ktorým sa mení a dopĺňa rozhodnutie 97/787/ES, ktorým sa stanovuje mimoriadna finančná pomoc Arménsku a Gruzínsku na účely jej rozšírenia na Tadžikistan(2000/244/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 308,so zreteľom na návrh Komisie,so zreteľom na stanovisko Európskeho parlamentu [1],keďže:(1) Rozhodnutím Rady 97/787/EC sa stanovuje mimoriadna finančná pomoc Arménsku a Gruzínsku [2].(2) Súbežne so svojím rozhodnutím poskytnúť mimoriadnu finančnú pomoc Arménsku a Gruzínsku Rada súhlasila, že zváži podobné opatrenie pre Tadžikistan, keď to okolnosti dovolia.(3) Tadžikistan realizuje zásadné politické a ekonomické reformy a vyvíja značné úsilie o zavedenie tržného hospodárstva.(4) So zreteľom na počiatočné výsledky, predovšetkým pokiaľ ide o rast a o boj proti inflácii, by sa malo v týchto reformách pokračovať s hlavným cieľom zlepšovania podmienok života ľudí a vytvárania pracovných príležitostí.(5) Očakáva sa, že obchodné a hospodárske vzťahy medzi spoločenstvom a Tadžikistanom sa budú rozvíjať. Tadžikistan spĺňa podmienky pre uzatvorenie dohody o partnerstve a spolupráci s Európskymi spoločenstvami a ich členskými štátmi a oficiálne predložil požiadavku na čo najskoršie uzavretie takej dohody.(6) V júni 1998 sa Tadžikistan dohodol s Medzinárodným menovým fondom (MMF) na trojročnej facilite posilnenej štrukturálnej zmeny.(7) Tadžické orgány sa oficiálne zaviazali, že plne uhradia svoje nezaplatené finančné záväzky voči spoločenstvu a Tadžikistan zabezpečí minimálnu obsluhu doterajších pohľadávok spoločenstva.(8) Tadžické orgány oficiálne požiadali o mimoriadnu finančnú podporu od spoločenstva.(9) Tadžikistan je krajina s nízkymi príjmami a čelí mimoriadne závažným hospodárskym, sociálnym a politickým problémom. Táto krajina je spôsobilá na poskytnutie vysoko výhodných pôžičiek od Svetovej banky a MMF.(10) Vysoko výhodná finančná pomoc od spoločenstva vo forme kombinácie dlhodobých pôžičiek a priamych grantov je vhodným opatrením pre pomoc prijímajúcej krajine v takejto kritickej situácii.(11) Takáto pomoc, vo forme pôžičiek aj priamych grantov, je vysoko výnimočná a preto v žiadnom prípade nebude tvoriť precedens.(12) Zahrnutie grantu do tejto pomoci nemá dopad na právomoci rozpočtového orgánu.(13) Túto pomoc by mala riadiť Komisia.(14) Komisia musí zabezpečiť, aby finančná pomoc bola použitá v súlade s pravidlami rozpočtovej kontroly.(15) Pri vykonávaní tohto rozhodnutia Komisia prihliadne na to, ako pokročil mierový proces v rámci Tadžikistanu, a predovšetkým na priebeh volieb za prijateľných podmienok.(16) Komisia pred predložením tohto návrhu konzultovala s Hospodárskym a finančným výborom.(17) Zmluva nestanovuje pre prijatie tohto rozhodnutia iné právomoci ako sú tie, ktoré sú obsiahnuté v článku 308,ROZHODLA TAKTO:Jediný článokRozhodnutie 97/787/ES sa týmto mení a dopĺňa takto:1. Článok 1 odseky 1 až 3 sa nahrádzajú týmto textom:"1. Spoločenstvo poskytne Arménsku, Gruzínsku a Tadžikistanu mimoriadnu finančnú pomoc vo forme dlhodobých pôžičiek a priamych grantov.2. Celková čiastka pôžičiek v rámci tejto pomoci bude činiť nanajvýš 245 miliónov eur s maximálnou splatnosťou do 15 rokov a 10-ročným obdobím odkladu. Na tento účel je Komisia splnomocnená požičať si v mene spoločenstva potrebné prostriedky, ktoré budú dané k dispozícii prijímateľským krajinám vo forme pôžičiek.3. Grantová časť tejto pomoci pozostáva z čiastky do 130 miliónov na obdobie rokov 1997 až 2004, s maximálnou čiastkou 24 miliónov euro ročne. Granty sa poskytnú, ak je postavenie prijímateľských krajín ako čistých dlžníkov voči spoločenstvu zlepší, a to spravidla, prinajmenšom o tomu zodpovedajúcu čiastku."2. Článok 3 odsek 1 sa nahrádza týmto textom:"1. S výhradou ustanovení článku 1 ods. 4 a článku 2 celkovú sumu pôžičky ponúknutej každej z týchto krajín dá Komisia k dispozícii spolu s prvou splátkou grantu. Zvyšnú časť grantovej časti pomoci poskytne Komisia v následných splátkach, s výhradou už uvedených ustanovení."3. Článok 5 odsek 2 sa nahrádza týmto textom:"2. Rada do 31. decembra 2004 preskúma uplatňovanie tohto rozhodnutia k uvedenému dátumu na základe podrobnej správy vypracovanej Komisiou, ktorá bude predložená aj Európskemu parlamentu."V Bruseli 20. marca 2000Za RadupredsedaJ. Gama[1] Stanovisko predložené 17. decembra 1999 (zatiaľ neuverejnené v úradnom vestníku).[2] Ú. v. ES L 322, 25.11.1997, s. 37.--------------------------------------------------


title: 2009/198/ES: Rozhodnutie Európskeho parlamentu z  22. apríla 2008 o účtovnej závierke Európskej nadácie pre zlepšovanie životných a pracovných podmienok za rozpočtový rok 2006

text:
               31.3.2009

               SK

               Úradný vestník Európskej únie

               L 88/100

      ROZHODNUTIE EURÓPSKEHO PARLAMENTU

   z 22. apríla 2008
   o účtovnej závierke Európskej nadácie pre zlepšovanie životných a pracovných podmienok za rozpočtový rok 2006
   (2009/198/ES)
   EURÓPSKY PARLAMENT,
   so zreteľom na konečnú účtovnú závierku Európskej nadácie pre zlepšovanie životných a pracovných podmienok za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskej nadácie pre zlepšovanie životných a pracovných podmienok za rozpočtový rok 2006 spolu s odpoveďami nadácie (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (4), a najmä na jeho článok 16,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A6-0111/2008),

               1.

               berie na vedomie konečnú účtovnú závierku Európskej nadácie pre zlepšovanie životných a pracovných podmienok pripojenú k správe Dvora audítorov;

               2.

               schvaľuje účtovnú závierku Európskej nadácie pre zlepšovanie životných a pracovných podmienok za rozpočtový rok 2006;

               3.

               poveruje svojho predsedu, aby toto rozhodnutie postúpil riaditeľovi Európskej nadácie pre zlepšovanie životných a pracovných podmienok, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 60.

      (2)  Ú. v. EÚ C 309, 19.12.2007, s. 116.

      (3)  Ú. v. ES L 248, 16.9.2002, s. 1.

      (4)  Ú. v. ES L 139, 30.5.1975, s. 1.

      (5)  Ú. v. ES L 357, 31.12.2002, s. 72.


title: Rozhodnutie Rady (EÚ) 2015/1565 zo 14. septembra 2015 o schválení Vyhlásenia o udelení rybolovných možností vo vodách EÚ rybárskym plavidlám, ktoré sa plavia pod vlajkou Venezuelskej bolívarovskej republiky vo výhradnej hospodárskej zóne pri pobreží Francúzskej Guyany, v mene Európskej únie

text:
               19.9.2015

               SK

               Úradný vestník Európskej únie

               L 244/55

         ROZHODNUTIE RADY (EÚ) 2015/1565
   zo 14. septembra 2015
   o schválení Vyhlásenia o udelení rybolovných možností vo vodách EÚ rybárskym plavidlám, ktoré sa plavia pod vlajkou Venezuelskej bolívarovskej republiky vo výhradnej hospodárskej zóne pri pobreží Francúzskej Guyany, v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 2 v spojení s jej článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rybárske plavidlá, ktoré sa plavia pod vlajkou Venezuelskej bolívarovskej republiky, už mnoho desaťročí vykonávajú činnosti vo vodách Únie vo výhradnej hospodárskej zóne pri pobreží Francúzskej Guyany, pričom podliehajú uplatniteľným právne záväzným aktom Únie v oblasti ochrany rybolovných zdrojov a hospodárenia s nimi.

               (2)

               Spracovateľský priemysel vo Francúzskej Guyane závisí od vylodenia úlovkov uvedených rybárskych plavidiel, a preto by sa malo zabezpečiť pokračovanie vykonávania predmetných činností.

               (3)

               Toto rozhodnutie by malo nahradiť rozhodnutie Rady 2012/19/EÚ (1), ktoré bolo zrušené rozsudkom Súdneho dvora z 26. novembra 2014 (2) a jeho účinky sa zachovávajú do nadobudnutia účinnosti nového rozhodnutia, ktoré sa prijme v primeranej dobe. Keďže text vyhlásenia už bol oznámený Venezuelskej bolívarovskej republike, nie je potrebné jeho nové oznámenie,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje Vyhlásenie určené Venezuelskej bolívarovskej republike o udelení rybolovných možností vo vodách EÚ rybárskym plavidlám, ktoré sa plavia pod vlajkou Venezuelskej bolívarovskej republiky vo výhradnej hospodárskej zóne pri pobreží Francúzskej Guyany (ďalej len „vyhlásenie“).
   Text vyhlásenia je pripojený k tomuto rozhodnutiu.
   Článok 2
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Bruseli 14. septembra 2015

            Za Radu

            predseda

         J. ASSELBORN

      (1)  Rozhodnutie Rady 2012/19/EÚ zo 16. decembra 2011 o schválení Vyhlásenia o udelení rybolovných možností vo vodách EÚ rybárskym plavidlám, ktoré sa plavia pod vlajkou Venezuelskej bolívarovskej republiky vo výhradnej hospodárskej zóne pri pobreží Francúzskej Guyany, v mene Európskej únie (Ú. v. EÚ L 6, 10.1.2012, s. 8).

      (2)  Spojené veci C-103/12 a 165/12, Európsky parlament a Komisia/Rada.

         Vyhlásenie určené Venezuelskej bolívarovskej republike o udelení rybolovných možností vo vodách EÚ rybárskym plavidlám, ktoré sa plavia pod vlajkou Venezuelskej bolívarovskej republiky vo výhradnej hospodárskej zóne pri pobreží Francúzskej Guyany

                  1.

                  Európska únia vydáva obmedzenému množstvu rybárskych plavidiel, ktoré sa plavia pod vlajkou Venezuelskej bolívarovskej republiky, oprávnenia na rybolov v časti výhradnej hospodárskej zóny pri pobreží Francúzskej Guyany, ktorá sa nachádza viac ako 12 námorných míľ od základných línií, a to za podmienok stanovených v tomto vyhlásení.

                  2.

                  V súlade s článkom 22 nariadenia Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva (1) sa oprávnené rybárske plavidlá, ktoré sa plavia pod vlajkou Venezuelskej bolívarovskej republiky, pri rybolove v zóne uvedenej v odseku 1 riadia ustanoveniami spoločnej rybárskej politiky Európskej únie týkajúcimi sa ochranných a kontrolných opatrení, ako aj inými ustanoveniami Európskej únie vzťahujúcimi sa na rybolovné činnosti v danej zóne.

                  3.

                  Oprávnené rybárske plavidlá, ktoré sa plavia pod vlajkou Venezuelskej bolívarovskej republiky, sa riadia najmä všetkými príslušnými pravidlami alebo predpismi Európskej únie, v ktorých sa okrem iného špecifikujú možné cieľové populácie rýb, maximálny počet oprávnených rybárskych plavidiel a podiel úlovkov, ktorý sa má vylodiť v prístavoch vo Francúzskej Guyane.

                  4.

                  Bez toho, aby bola dotknutá možnosť odňať oprávnenia udelené jednotlivým rybárskym plavidlám plaviacim sa pod vlajkou Venezuelskej bolívarovskej republiky, z dôvodu, že nedodržiavajú ktorékoľvek z príslušných pravidiel alebo predpisov Európskej únie, môže Európska únia kedykoľvek odstúpiť od osobitného prísľubu o udelení rybolovných možností, ktorý vyjadrila v tomto vyhlásení, a to formou jednostranného vyhlásenia.

         (1)  Ú. v. EÚ L 286, 29.10.2008, s. 33.


title: 2014/616/EÚ: Rozhodnutie Európskeho parlamentu z  3. apríla 2014 o účtovnej závierke Agentúry Európskej únie pre základné práva za rozpočtový rok 2012

text:
               5.9.2014

               SK

               Úradný vestník Európskej únie

               L 266/300

         ROZHODNUTIE EURÓPSKEHO PARLAMENTU
   z 3. apríla 2014
   o účtovnej závierke Agentúry Európskej únie pre základné práva za rozpočtový rok 2012
   (2014/616/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry Európskej únie pre základné práva za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Agentúry Európskej únie pre základné práva za rozpočtový rok 2012 spolu s odpoveďami agentúry (1),

               —

               so zreteľom na odporúčanie Rady z 18. februára 2014 (05849/2014 – C7–0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 168/2007 z 15. februára 2007 o zriadení Agentúry Európskej únie pre základné práva (4), a najmä na jeho článok 21,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 a prílohu VI rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0184/2014),

               1.

               schvaľuje účtovnú závierku Agentúry Európskej únie pre základné práva za rozpočtový rok 2012;

               2.

               poveruje svojho predsedu, aby postúpil toto rozhodnutie riaditeľovi Agentúry Európskej únie pre základné práva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 245.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 53, 22.2.2007, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady 2013/44/SZBP z  22. januára 2013 , ktorým sa mení, dopĺňa a predlžuje rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska

text:
               23.1.2013

               SK

               Úradný vestník Európskej únie

               L 20/57

      ROZHODNUTIE RADY 2013/44/SZBP
   z 22. januára 2013,
   ktorým sa mení, dopĺňa a predlžuje rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 15. februára 2010 prijala rozhodnutie 2010/96/SZBP (1).

               (2)

               Rada 28. júla 2011 prijala rozhodnutie 2011/483/SZBP (2), ktorým sa mení, dopĺňa a predlžuje rozhodnutie 2010/96/SZBP na ďalšie obdobie jedného roka.

               (3)

               Rada 14. mája 2012 zdôraznila, že je dôležité, aby konečnú zodpovednosť za bezpečnosť prevzali somálske orgány, pričom by sa na tento účel mala zvýšiť medzinárodná podpora somálskych národných bezpečnostných síl (Somali National Security Forces, ďalej len „SNSF“). Ocenila príspevok, ktorý pri nastoľovaní bezpečnosti v Somálsku prinášajú vycvičení somálski vojaci, a zaviazala sa, že prostredníctvom vojenskej misie EÚ bude naďalej podporovať rozvoj SNSF vrátane ich štruktúry velenia a kontroly v spolupráci s misiou Africkej únie v Somálsku (AMISOM), Ugandou, Spojenými štátmi americkými a ďalšími relevantnými aktérmi.

               (4)

               Generálny tajomník Organizácie Spojených národov vo svojej správe z 1. mája 2012 určenej Bezpečnostnej rade odporúčal, aby medzinárodné spoločenstvo bolo nabádané k rozsiahlemu investovaniu do dlhodobej obnovy a rozvoja Somálska, a to aj prostredníctvom podpory posilňovania sektora bezpečnosti.

               (5)

               Na druhej medzinárodnej konferencii o Somálsku uskutočnenej 31. mája a 1. júna 2012 v Istanbule sa Únii vyjadrilo uznanie za jej podporu, ktorú poskytuje misii AMISOM a somálskym bezpečnostným inštitúciám. Na konferencii sa uznalo, že je potrebné, aby medzinárodné spoločenstvo naďalej podporovalo opätovné vytvorenie profesionálneho, inkluzívneho, disciplinovaného a dobre vybaveného bezpečnostného aparátu vrátane somálskej národnej armády, polície, námorných síl, pobrežnej stráže a spravodajských agentúr, a zdôraznilo sa, že je tiež potrebné, aby všetky somálske bezpečnostné sily podliehali jednotnému veleniu.

               (6)

               Prezident Somálskej republiky schválil politiku šiestich pilierov zameranú na podporu stability, oživenia hospodárstva, budovania mieru, poskytovania služieb, medzinárodných vzťahov a jednoty, v rámci ktorej sa reforma sektora bezpečnosti považuje za základný predpoklad pre vytvorenie životaschopného somálskeho štátu, a požiadal vysokú predstaviteľku Únie pre zahraničné veci a bezpečnostnú politiku (ďalej len „VP“), aby sa Únia naďalej zapájala do poskytovania pomoci Somálsku.

               (7)

               Ugandská vláda vyjadrila spokojnosť s partnerstvom s Úniou, ktoré sa vytvorilo v rámci vojenskej misie EÚ, a vyjadrila ochotu v spolupráci pokračovať v tomto kontexte.

               (8)

               Predseda vlády Somálskej republiky 27. novembra 2012 zaslal VP pozývací list v súvislosti s nasadením vojenskej misie EÚ, v ktorom uvítal podporu, ktorú Únia poskytuje výcviku somálskych ozbrojených síl.

               (9)

               Rada 10. decembra 2012 schválila revidovanú koncepciu krízového riadenia pre vojenskú misiu EÚ.

               (10)

               V súlade s článkom 5 Protokolu o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa nezúčastňuje na vykonávaní tohto rozhodnutia nezúčastňuje, a preto sa nezúčastňuje na financovaní tejto misie.

               (11)

               Vojenská misia EÚ by sa mala s upraveným mandátom ďalej predĺžiť,

         PRIJALA TOTO ROZHODNUTIE:
   Článok 1
   Rozhodnutie 2010/96/SZBP sa týmto mení a dopĺňa takto:

               1.

               Článok 1 sa nahrádza takto:
               „Článok 1
               Misia
               1.   Únia vedie vojenskú misiu na podporu výcviku s cieľom prispievať k vytvoreniu a posilneniu Somálskych národných ozbrojených síl (Somali National Armed Forces, ďalej len ‚SNAF‘), ktoré sú podriadené somálskej národnej vláde, v súlade s potrebami a prioritami Somálska.
               2.   Na účely dosiahnutia cieľov uvedených v odseku 1 je vojenská misia EÚ nasadená v Somálsku a Ugande, aby somálskym orgánom poskytovala odborné vedenie, poradenstvo a podporu, pokiaľ ide o vybudovanie SNAF, vykonávanie somálskeho národného bezpečnostného a stabilizačného plánu a výcvikové činnosti SNAF. Vojenská misia EÚ je tiež pripravená poskytovať v rámci svojich prostriedkov a spôsobilostí podporu iným aktérom Únie pri vykonávaní ich príslušných mandátov v oblasti bezpečnosti a obrany v Somálsku.
               3.   Vykonávanie činností na základe mandátu v Somálsku závisí od bezpečnostných podmienok v Somálsku a politického usmerňovania zo strany Politického a bezpečnostného výboru.“.

               2.

               Článok 2 ods. 1 nahrádza takto:
               „1.   Brigádny generál Gerald AHERNE sa týmto vymenúva za veliteľa misie EÚ s platnosťou od 1. februára 2013.“.

               3.

               Článok 3 sa nahrádza takto:
               „Článok 3
               Určenie veliteľstva misie
               1.   Veliteľstvo misie zatiaľ ostáva v Ugande, pričom sa v priebehu vykonávania mandátu v súlade s plánovacími dokumentmi prípadne presunie do Somálska. Vykonáva funkcie operačného štábu aj štábu ozbrojených síl.
               2.   Súčasťou veliteľstva misie je styčný úrad v Nairobi a podporná bunka v Bruseli.“.

               4.

               Článok 7 sa nahrádza takto:
               „Článok 7
               Jednotnosť reakcie Únie a koordinácia
               1.   VP zabezpečuje súlad vykonávania tohto rozhodnutia s vonkajšou činnosťou Únie ako celku vrátane rozvojových programov Únie.
               2.   Bez toho, aby bola dotknutá hierarchia velenia, veliteľovi misie EÚ poskytuje usmernenia týkajúce sa miestnej politickej situácie osobitný zástupca EÚ pre Africký roh a príslušné delegácie Únie v regióne.
               3.   Vojenská misia EÚ naďalej koordinuje svoju činnosť s operáciou EUNAVFOR Atalanta a misiou EUCAP Nestor, pričom túto koordináciu posilňuje. Operačné centrum EÚ v súlade so svojim mandátom stanoveným v rozhodnutí Rady 2012/173/SZBP z 23. marca 2012 o aktivovaní operačného centra EÚ pre misie a operáciu spoločnej bezpečnostnej a obrannej politiky v Africkom rohu (3) uľahčuje takúto koordináciu a výmenu informácií s cieľom posilniť súdržnosť, účinnosť a synergie medzi misiami a operáciou spoločnej bezpečnostnej a obrannej politiky v regióne.
               4.   Vojenská misia EÚ sa realizuje v úzkej spolupráci s inými medzinárodnými aktérmi v regióne, predovšetkým s Organizáciou Spojených národov, AMISOM, Spojenými štátmi americkými a Ugandou, a to v súlade s dohodnutými požiadavkami somálskej národnej vlády.

               5.

               Článok 10 sa nahrádza takto:
               „Článok 10
               Finančné dojednania
               1.   Spoločné náklady vojenskej misie EÚ sa spravujú v súlade s rozhodnutím Rady 2011/871/SZBP z 19. decembra 2011, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) (4) (ďalej len ‚rozhodnutie ATHENA‘).
               2.   Finančná referenčná suma na spoločné náklady vojenskej misie EÚ na obdobie do 9. augusta 2011 je 4,8 milióna EUR. Percentuálny podiel referenčnej sumy uvedený v článku 25 ods. 1 rozhodnutia ATHENA je 60 %.
               3.   Finančná referenčná suma na spoločné náklady vojenskej misie EÚ na obdobie od 9. augusta 2011 do 31. decembra 2012 je 4,8 milióna EUR. Percentuálny podiel tejto referenčnej sumy uvedený v článku 25 ods. 1 rozhodnutia ATHENA je 30 %.
               4.   Finančná referenčná suma na spoločné náklady vojenskej misie EÚ na obdobie začínajúce 1. januára 2013 je 11,6 milióna EUR. Percentuálny podiel tejto referenčnej sumy uvedený v článku 25 ods. 1 rozhodnutia ATHENA je 20 % a percentuálny podiel viazanosti uvedený v článku 32 ods. 3 rozhodnutia ATHENA je 30 %.

               6.

               Článok 11 sa nahrádza takto:
               „Článok 11
               Poskytovanie informácií
               1.   VP je oprávnený podľa vhodnosti a v súlade s potrebami misie poskytovať tretím štátom pridruženým k tomuto rozhodnutiu utajované skutočnosti EÚ, ktoré boli vypracované na účely misie, v súlade s rozhodnutím Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (5):

                           a)

                           do stupňa utajenia stanoveného v uplatniteľných dohodách o bezpečnosti utajovaných skutočností uzavretých medzi Európskou úniou a dotknutým tretím štátom;

                           b)

                           alebo do stupňa utajenia ‚CONFIDENTIEL UE/EU CONFIDENTIAL‘ v iných prípadoch.

                     2.   VP je tiež oprávnený poskytovať Organizácii Spojených národov (OSN) a Africkej únii (AÚ) v súlade s operačnými potrebami misie utajované skutočnosti EÚ do stupňa utajenia ‚RESTREINT UE/EU RESTRICTED‘, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi OSN a AÚ.
               3.   V prípade osobitnej a okamžitej operačnej potreby je VP tiež oprávnený poskytnúť hostiteľskému štátu akékoľvek utajované skutočnosti EÚ do stupňa utajenia ‚RESTREINT UE/EU RESTRICTED‘, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi hostiteľského štátu.
               4.   VP je oprávnený poskytnúť tretím štátom pridruženým k tomuto rozhodnutiu akékoľvek neutajované dokumenty EÚ o rokovaniach Rady týkajúcich sa misie, na ktoré sa vzťahuje povinnosť zachovávať služobné tajomstvo podľa článku 6 ods. 1 rokovacieho poriadku Rady (6).
               5.   VP môže tieto oprávnenia, ako aj spôsobilosť uzatvárať vyššie uvedené dojednania, delegovať na personál Európskej služby pre vonkajšiu činnosť a/alebo na veliteľa misie EÚ.

               7.

               V článku 12 sa odsek 2 nahrádza takto:
               „2.   Mandát vojenskej misie EÚ uplynie 31. marca 2015.“.

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. januára 2013.

      V Bruseli 22. januára 2013

            Za Radu

            predseda

         M. NOONAN

      (1)  Ú. v. EÚ L 44, 19.2.2010, s. 16.

      (2)  Ú. v. EÚ L 198, 30.7.2011, s. 37.

      (3)  Ú. v. EÚ L 89, 27.3.2012, s. 66.“.

      (4)  Ú. v. EÚ L 343, 23.12.2011, s. 35.“.

      (5)  Ú. v. EÚ L 141, 27.5.2011, s. 17.

      (6)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).“.